Abudabio

La Emirlando Abudabio (Imārat Abu-Dabi aŭ Imārat Abu-Zabi; arabe إمارة أبوظبي) estas la plej granda kaj grava emirlando en konsisto de Unuiĝintaj Arabaj Emirlandoj (UAE). Ĝi situas ĉe la bordo de la Persa Golfo. Abudabio okupas 67.350 km², kio estas ĉirkaŭ 87 % de la teritorio de UAE, ĝia loĝantaro estas pli ol 1,0 miliono. La ĉefurbo estas samnoma kiel la emirlando, aliaj urboj estas: Al-Ajn, Ĝebel-Dana, Ruveis, Bu-Hasa. Abudabio estis fondita en 1760 kaj estis sidejo de lokaj regantoj. De 1966 ĝin regis ŝejĥo Zajid bin Sultan Al Nahjan, kiu samtempe estis prezidanto de UAE ekde 1971. Post lia morto en 2004, lin sekvis lia filo Ĥalifa bin Zajid bin Sultan Al Nahjan, kaj post ties morto en 2022 alia filo, Muhamad bin Zajid bin Sultan Al Nahjan. Ekonomio En la municipo en regiono Al Dhafra la 1-an de aŭgusto 2020 ekfunkciis la unua en la araba mondo nuklea stacio Barakah, kies plena kapacito atingos 5600 mWt. Ĝi provizos 25% de la elektro de UAE. Ĉefurbo La ĉefurbo Abudabio situas ĉe la Persa Golfo kaj estas grava transporta, komerca kaj naftoprilabora centro. Bildaro Eksteraj ligiloj http://earth-info.nga.mil/gns/html/cntry_files.html Arkivigite je 2012-08-23 per la retarkivo Wayback Machine https://web.archive.org/web/20120214003956/http://www.jl.sl.btinternet.co.uk/stampsite/alpha/a/abudhabi.html http://www.thepersiangulf.org/cities/abudhabi.html Arkivigite je 2005-12-28 per la retarkivo Wayback Machine http://www.adcci-uae.com Arkivigite je 2007-01-06 per la retarkivo Wayback Machine